Linguae Austronesicae
Linguae Austronesicae sunt familia linguarum latissime per Paeninsulam Malaesianam, Asiam Meridio-Orientalem maritimam, Madagascarm, insulas Oceani Pacifici, et Taivaniam (ab aboriginibus Taivanesibus) dispersarum. Etiam sunt aliquot locutores in Asia continentali. Quibus 386 milliones fere hominum (4.9% multitudinis mundi) loquuntur, ut haec familia sit quinta a maxima per numerum locutorum. Inter linguas Austronesicas maximi momenti sunt lingua Malaica (Indonesiana et Malaesiana), Iavensis, et Tagalog (lingua Philippinica). Secundum nonnullas aestimationes, familia 1257 linguas comprehendit, secunda a maxima ullius familiae linguarum. Inter linguas Austronesicas magni momenti sunt: linguae Formosanae linguae Malaico-Polynesicae Lingua Philippinica sive Tagalog Lingua Cebuanensis Lingua Malaica Lingua Indonesiana Lingua Malagasiensis Lingua Havaiana Lingua Maoriana Lingua Samoana Lingua Tetumica